28.4.2023.
HR
Službeni list Europske unije
C 149/43 četvrtak, 20. listopada 2022.
Napori u svim sektorima
53.
podsjeća na to da Europski zakon o klimi sadržava obvezu da se olakšaju sektorski dijalozi i partnerstva u području klime okupljanjem ključnih dionika na uključiv i reprezentativan način kako bi se same sektore potaknulo da sastave indikativne dobrovoljne planove i planiraju svoju tranziciju prema ostvarenju cilja klimatske neutralnosti Unije do 2050.; ističe da bi takvi planovi mogli dati vrijedan doprinos u pomaganju sektorima pri planiranju potrebnih ulaganja u tranziciju prema klimatski neutralnom gospodarstvu te bi mogli poslužiti i za jačanje sektorskog angažmana u traženju klimatski neutralnih rješenja;
54. poziva sve stranke na hitno poduzimanje mjera protiv emisija metana; pozdravlja globalnu obvezu smanjenja emisija metana koju su EU, SAD i niz drugih zemalja potpisali na konferenciji COP26, čiji je cilj do 2030. smanjiti sve emisije metana uzrokovane ljudskim djelovanjem za 30 % u odnosu na razine iz 2020., to je prvi korak prema smanjenju od 45 % koje je preporučio UNEP (22); potiče sve potpisnike da osiguraju smanjenje emisija metana na svojim državnim područjima za najmanje 30 % do 2030. te da donesu nacionalne mjere za postizanje tog cilja; napominje da otprilike 60 % svjetskih emisija metana potječe iz izvora kao što su poljoprivreda, odlagališta otpada i postrojenja za otpadne vode te iz proizvodnje fosilnih goriva i njihova prijenosa cjevovodima; podsjeća da je metan snažan staklenički plin i 28 puta je snažniji od CO2 u pogledu utjecaja na klimu tijekom razdoblja od 100 godina i 80 puta snažniji tijekom razdoblja od 20 godina; u tom pogledu ističe da je snažnije djelovanje za smanjenje emisija metana jedna od najisplativijih mjera za kratkoročno smanjenje emisija stakleničkih plinova; napominje da su mnoge tehnologije i prakse već dostupne za troškovno učinkovito ublažavanje emisija metana, uz niske troškove ili negativne troškove; napominje da su emisije metana u poljoprivredi prvenstveno potaknute povećanjem broja stoke i da emisije iz stajskog gnoja i crijevne fermentacije čine otprilike 32 % antropogenih emisija metana; u tom kontekstu prima na znanje prijedlog za smanjenje emisija metana u energetskom sektoru koji je Komisija predstavila u prosincu 2021.; poziva na donošenje dodatnih obvezujućih zakonodavnih mjera za rješavanje problema emisija u drugim sektorima koji proizvode emisije, na obvezujuće ciljeve Unije u pogledu smanjenja emisija metana te na uključivanje metana u regulirane onečišćujuće tvari u Direktivi o nacionalnim obvezama smanjenja emisija; ponavlja svoj poziv na rješavanje problema gustoće stoke u EU-u kako bi se osigurala ambiciozna smanjenja emisija stakleničkih plinova u tom sektoru; ponavlja svoje stajalište da je potrebno promijeniti obrasce potrošnje prema zdravijoj hrani, prehrani i načinu života, uključujući povećanu potrošnju održivo i regionalno proizvedenih biljaka i hrane biljnog podrijetla, te da je potrebno riješiti problem prekomjerne potrošnje mesa i ultraprerađenih proizvoda;
55. smatra da održivi modeli poljoprivredne proizvodnje zahtijevaju postavljanje standarda na globalnoj razini s pomoću međusektorskog i multidisciplinarnog pristupa „Jedno zdravlje” (23) kako bi se osigurali tranzicija prema održivim prehrambenim sustavima i ispunjavanje obveza iz Pariškog sporazuma i Klimatskog pakta iz Glasgowa;
56. priznaje da će klimatske promjene pridonijeti povećanoj otpornosti na antibiotike i stoga poziva na globalni sporazum stranaka o smanjenju upotrebe antimikrobnih sredstava i suzbijanju rizika otpornosti;
57. naglašava da je sektor prometa jedini sektor u kojem su emisije na razini EU-a porasle od 1990. i da to nije spojivo s klimatskim ciljevima EU-a, koji zahtijevaju veća i brža smanjenja emisija svih sektora u društvu, uključujući sektore zračnog i pomorskog prometa; smatra da bi, kako bi se zajamčila usklađenost nacionalno utvrđenih doprinosa s obvezama u cijelom gospodarstvu utvrđenima Pariškim sporazumom, stranke trebalo snažno poticati da u svoje nacionalno utvrđene doprinose uključe emisije iz međunarodnog pomorskog i zračnog prometa te da dogovore i provode mjere na međunarodnoj, regionalnoj i nacionalnoj razini kako bi se smanjile emisije iz tih sektora, uključujući utjecaje zračnog prometa koji se ne odnose na CO2; nadalje podsjeća da prema Međunarodnoj agenciji za energiju svi novi osobni automobili koji se stavljaju na tržište na globalnoj razini moraju do 2035. imati nultu stopu emisija kako bi se do 2050. postigla nulta neto stopa emisija;
58.
ističe uključivanje emisija iz sektora pomorskog i zračnog prometa u sustav EU-a za trgovanje emisijama (ETS), koji bi mogao poslužiti i kao primjer za druge zemlje i pridonijet će većim ambicijama na međunarodnoj razini, među ostalim u okviru Međunarodne pomorske organizacije (IMO) i Međunarodne organizacije civilnog zrakoplovstva (ICAO); izražava
(22) (23)
UNEP-ova Globalna procjena o metanu iz 2021.
https://www.who.int/health-topics/one-health#tab=tab_1